stanford-oval/wikipedia huggingface dataset:
Dave Murray
Aiheesta muualla

Kuvia tai muita tiedostoja aiheesta Dave Murray Wikimedia Commonsissa
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris 
Murray esiintymässä Iron Maidenin The Beast on the Road -kiertueella vuonna 1982.
Adrian Smith, Murray ja Janick Gers esiintymässä Iron Maidenin Somewhere Back in Time World Tour -kiertueella vuonna 2008.
Edistyksen päivät

Edistyksen Päivät ovat Edistyksellisen tiedeliitto ry:n vuosittain järjestämä seminaaritoiminnan päätapahtuma, johon kokoonnutaan kuuntelemaan ja keskustelemaan tieteen ja sitä ympäröivän yhteiskunnan näkemyksistä kulloinkin valitusta teemasta. Päivät ovat monimuotoinen tieteen, kulttuurin sekä sivistys-, yhteiskunta- ja elinkeinoelämän kohtauspaikka. Päivien teemat käsittelevät yhteiskunnallisen kehityksen kannalta keskeisiä kysymyksiä.
1. Koulutus, tiede ja yhteiskunta, Jyväskylä 1976
2. Taittuneen kasvun yhteiskunta, Tampere 1977
3. Elinympäristömme 1980-luvulla, Espoo 1978
4. Tiede ja yhteiskunta, Siilinjärvi 1979
5. Elinympäristö ja elämän laatu, Turku 1980
6. Suomen tieteen asema kansainvälisessä tiedeyhteisössä, Oulu 1981
7. Tiede ja kulttuuri, Joensuu 1982
8. Teknologian haasteet, Tampere 1983
9. Tiede ja kasvatus, Helsinki 1984
10. Tieteen myytit ja harhat, Turku 1985
11. Tieteen vastuu inhimillisestä ajattelusta, Helsinki 1986
12. Tieteen kirot ja siunaukset, Tampere 1987
13. Tieteen ilot, Helsinki 1988
14. Ajatuksen voima, Turku 1989
15. Älyn leikkejä – tieteeni ja ajatteluni anti nykyhetkelle, Helsinki 1990
16. Muutos, tiede ja yhteiskunta, Tampere 1991
17. Massojen katoaminen, Helsinki 1992
18. Arki, elämä ja tiede, Turku 1993
19.Tulevaisuudesta tähän päivään, Helsinki 1994
20. Olennaista etsimässä, Tampere 1995
21. Oikeus ja kohtuus, Turku 1996
22. Ihmisen paikka, Helsinki 1997
23. Työ, elämä ja tiede, Jyväskylä 1998
24. Jäähyväiset tietoyhteiskunnalle, Helsinki 1999
25. Median mahti – onko vaihtoehdoilla mediaa? Tampere 2000
26. Medikalisaation mahti? Lääketieteen kirot ja siunaukset, Turku 2001
27. Toisenlainen maailma on mahdollinen, Helsinki 2002
28. Ihmisen hinta ja arvo, Tampere 2003
29. Unelmien voima, Helsinki 2004
30. Kansakunnan pyörittäjät, Jyväskylä 2005
31. Arktinen mysteria, Oulu 2006
32. Edistyksen harhat ja haasteet, Helsinki 2007
33. Yhteisön viisaus, voima ja vastuu, Turku 2008
34. Katoaako kansallinen identiteetti, Helsinki 2009
35. Ahneutta vai kohtuutta? Helsinki 2010
36. Jumalan kuva – vai oman elämänsä sankari? Helsinki 2011
37. Tieteen tarkoitus, Helsinki 2012
38. Murrosten mahti ja mahdollisuudet, Helsinki 2013
39. Tieteen viisaus, Helsinki 2014
40. Kompleksisuuden mahdollisuudet, Helsinki 2015
41. Korkeakoulujen voima, Helsinki 2016
42. Tieteen uudistuminen, Helsinki 2017
43. Tekoäly ja älyllisyys, Helsinki 2018
44. Tieto on valtaa, Helsinki 2019
45. Tieteen tuottamisen ja hyödyntämisen ja tilat: paikat, olosuhteet ja kulttuuri, verkkoseminaari 2020
46. Pandemia tietoyhteiskunnassa. Tutkimuksen ja asiantuntijuuden haasteet ja mahdollisuudet verkkoseminaari 2021
47. Tieteen ja yhteiskunnan kimmoisuus Haasteena varautuminen ja kestokyky 2022
Edwardsin oireyhtymä

Edwardsin oireyhtymälle tyypilliset käden puristuminen yhteen ja sormien asettuminen päällekkäin.
Edwardsin oireyhtymä on kromosomiparissa 18 esiintyvä trisomia. Tämän takia se tunnetaan yleisesti myös nimellä trisomia 18. Tila ilmenee useina elimellisinä vaurioina, kuten sydänvikana, ja syvänä henkisenä kehitysvammaisuutena.[lähde? ]
Edwardsin oireyhtymä saattaa aiheuttaa kuolleena syntymisen, ja elävänä syntyneistä suurin osa (noin 90 prosenttia) kuolee ensimmäisen elinvuotensa aikana. Noin neljä viidestä trisomia 18 -lapsesta on tyttöjä.
Trisomia 18 on yhdellä noin 5 000– 8 000 syntyvästä lapsesta. Häiriö on saanut nimensä geneetikko John H. Edwardsin mukaan, joka kuvasi sen tieteelle vuonna 1960.[lähde? ]
Sikiökaudella havaittu trisomia 18 on Suomessa vuosina 1993–2009 ollut yli 600 lapsella. Samalla aikavälillä naisista, jotka kuulivat tulevansa saamaan trisomia 18 -lapsen, noin 60 prosenttia valitsi raskaudenkeskeytyksen.
Cynthia Nixon

| Cynthia Nixon |
| --- | --- |
 Cynthia Nixon vuonna 2009.
Henkilötiedot
Koko nimi:  Cynthia Ellen Nixon
Syntynyt: 9. huhtikuuta 1966 (ikä 58) New York, New York, Yhdysvallat
Näyttelijä
Aktiivisena:  1978–
Merkittävät roolit:  Miranda Hobbes (Sinkkuelämää)
Aiheesta muualla
cynthiafornewyork.com
IMDb 
Elonet
Cynthia Ellen Nixon (s. 9. huhtikuuta 1966 New York) on yhdysvaltalainen näyttelijä, joka on saanut urallaan Emmyn parhaiten tunnetusta roolistaan asianajaja Miranda Hobbesina sarjassa Sinkkuelämää (1998–2004). Hän on myös vieraillut sarjassa House.
Nixon on syntynyt ja kasvanut New Yorkissa. Toisin kuin roolihahmonsa Miranda, hän on todellisuudessa vaaleatukkainen eikä punapää. Hän on näytellyt 13-vuotiaasta asti useissa eri näytelmissä Broadwayllä.
Maaliskuussa 2018 Nixon ilmoitti pyrkivänsä New Yorkin kuvernööriksi syksyn vaaleissa.
Yksityiselämä

Nixon oli vuosina 1988–2003 naimisissa englannin professorin Danny Mozesin kanssa. Heille syntyi kaksi lasta, tytär vuonna 1996 ja poika vuonna 2002.
Vuonna 2004 Nixon alkoi seurustella Christine Marinonin kanssa, ja he menivät naimisiin 2012. Marinoni synnytti pariskunnalle pojan vuonna 2011.
Nixonilla todettiin vuonna 2006 rintasyöpä, josta hän selvisi.
Palkinnot > Emmy-palkinto

2004: Paras naissivuosa komediasarjassa − Sinkkuelämää
2008: Paras vieraileva naisnäyttelijä draamasarjassa − Kova laki: Erikoisyksikkö
Palkinnot > Screen Actors Guild -palkinto

2001: Paras näyttelijäkokoonpano komediasarjassa − Sinkkuelämää
2004: Paras näyttelijäkokoonpano komediasarjassa − Sinkkuelämää
Palkinnot > Tony-palkinto

2006: Paras naispääosa näytelmässä − Rabbit Hole
Aiheesta muualla

Kuvia tai muita tiedostoja aiheesta Cynthia Nixon Wikimedia Commonsissa
Cynthia Nixon Elonetissä.
Cynthia Nixon Internet Movie Databasessa. (englanniksi)
Edwardsin laakio

Laakio Pohjois-Amerikan kartalla.
Edwardsin laakio (engl. Edwards Plateau) on maantieteellinen alue Pohjois-Amerikan preerian eteläisimmässä osassa Texasissa Yhdysvalloissa. Laakio muodostuu korkeasta tasangosta, jonka ohutta maaperää peittää kalkkikivestä koostuva kallioperä. Aluetta rajaa etelässä ja idässä Balconesin rinteet, pohjoisessa Llanon doomi ja lännessä Pecosjoki sekä Chihuahuan aavikko.
Edwardsin laakion ohut maaperä tekee maanviljelyn alueella vaikeaksi. Sen sijaan aluetta käytetään muun muassa karjan laiduntamiseen.
Teksasinlupiinejä laakion alueella Kerrin piirikunnassa.
Llanojoki virtaa laakion läpi
Käännös suomeksi
Ekliptika

Akselikallistuma ja ekliptikan taso.
Ekliptika on näennäisesti ajateltuna Auringon keskimäärin kulkema vuotuinen rata taivaankannen ympäri. Todellisuudessa ekliptika on maapallon kiertoradan taso. Maapallon akselin kallistuman vuoksi se on 23,4 asteen kulmassa taivaanekvaattoriin nähden. Aurinkokunnan muiden planeettojen kiertoradat ovat melkein samassa tasossa, joten niiden kulkemat näennäiset radat sijaitsevat lähellä ekliptikaa. Eläinradan tähtikuviot ovat juuri tästä syystä tärkeässä asemassa astrologiassa. Taivaalla Aurinko ja planeetat näyttävät vaeltavan näiden tähtikuvioiden läpi.
Nimi ”ekliptika” juontuu menetelmästä, jolla ekliptika muinoin määriteltiin. Siinä taivaankanteen merkittiin kohdat, joissa auringonpimennysten (eclipsis solis) havaittiin kulloinkin tapahtuvan. Itse auringonpimennys tapahtuu, kun Kuu leikkaa ekliptikan kohdassa, jossa Aurinko kyseisenä hetkenä sattuu sijaitsemaan. Kuun käyttämä rata on noin viiden asteen kulmassa ekliptikaan nähden, joten joka kuukausi näin ei tapahdu.
Aiheesta muualla

Kuvia tai muita tiedostoja aiheesta Ekliptika Wikimedia Commonsissa
Edistys ja köyhyys

Edistys ja köyhyys (Progress and Poverty) on taloustieteilijä Henry Georgen kirja, joka julkaistiin vuonna 1879. Kirja tutkii, miksi köyhyys seuraa taloudellista ja teknologista edistystä sekä miksi taloudet osoittavat taipumusta syklisiin nousu- ja laskukausiin. George puoltaa radikaalia ratkaisua, joka keskittyy taloudellisen vuokran keräämiseen luonnonvaroista ja maanomistusoikeuksista.[lähde? ]
Kirja myi useita miljoonia kappaleita, nousten yhdeksi myydyimmistä kirjoista 1800-luvun lopulla. Se innoitti ideologian, joka tunnetaan nykyään nimellä 'Georgismi'.
Aiheesta muualla

Kirja Marxists Internet Archive Suomen sivuilla
Edvard Ananias af Forselles

Edvard Ananias af Forselles (6. lokakuuta 1853 Pietari – 30. maaliskuuta 1933) oli suomalainen vapaaherra, upseeri, tilanomistaja ja valtiopäivämies.
Af Forsellesin vanhemmat olivat kenraali Edvard Gustaf af Forselles ja Olga von Brandt. Sotilasuralle ryhtynyt af Forselles tuli palvelukseen porte-épéejunkkariksi ja yleni vänrikiksi 1875 ja aliluutnantiksi seuraavana vuonna. Luutnantiksi 1878 ylennetty af Forselles erosi sotapalveluksesta saman vuoden lopussa ja osti Lahnuksen tilan Espoosta. Hän myi sen 1906 ja osti toisen tilan Porvoon pitäjästä 1910. Af Forselles omisti myös kiinteistöjä sekä Porvoossa että Helsingissä. Hän oli aatelissäädyssä edustaja valtiopäivillä 1894, 1897, 1900 ja 1904–1905.
Durant Motors

| Durant Motors Inc>  |
| --- | --- |
Perustettu:  1921
Perustaja:  William C. Durant
Lakkautettu:  1931
Kotipaikka:  Lansing, Michigan, Yhdysvallat
Toimiala:  autoteollisuus
Infobox OKVirheellinen NIMI-arvo: 
Durant Motorsin eri merkkien logoja
Durant Motors oli yhdysvaltalainen, vuosina 1921–1931 toiminut ajoneuvoja valmistanut yhtiö. Durant Motors toimi emoyhtiönä, jonka alaisuudessa oli eri merkeillä autoja valmistaneita tytäryhtiöitä, sekä Yhdysvalloissa että Kanadassa. Durant Motorsin perusti aiemmin General Motors Corporationin johtajana toiminut William C. Durant.
Historia > Yhtiön rakenne

Durant Motors rakennettiin William Durantin oppien mukaisesti yhtiöksi, jolla olisi General Motorsin tavoin tarjota auto useaan eri hintaluokkaan. Yhtiön merkkejä olivat Flint, Durant, Star, joilla yhtiö kilpaili GM:n Buickia, Oldsmobilea, Oaklandia ja Chevroletia vastaan. William Durant hankki yhtiönsä omistukseen Connecticutin Bridgeportista kotoisin olleen, loistoautoja valmistaneen Locomobile Company of American konkurssipesän. Tämä hankinta loi Durant Motorsille mahdollisuuden kilpailla eksklusiivisten loistoautojen markkinoilla, Rolls-Royce- ja Pierce-Arrow -merkkejä vastaan. Durant Motorsilla oli läheiset suhteet Dort-, Frontenac- ja De Vaux -automerkkeihin. Star-nimellä valmistetut autot saivat vientiversioina nimen Rugby. Vuosina 1928–1931 yhtiö myi hyötyajoneuvoja Yhdysvaltain ja Kanadan markkina-alueilla Rugby Trucks -brändin alla. Lisäksi yhtiöllä oli suunnitelmat Princeton-nimellä valmistettavasta autosta, joka kilpailisi Packardia ja Cadillacia vastaan, sekä Eagle-merkistä, joka sijoittuisi halvimman Starin ja Durantin väliin. Kumpaakaan merkkiä ei kuitenkaan laitettu tuotantoon.
Tuotanto

Alkuaan Durant Motors menestyi hyvin, kiitos siitä kuuluu William Durantin luomalle usean merkin politiikalle ja General Motorsin johdossa hankitulle kokemukselle. [lähde? ]
William Durant oli yhtenä sijoittajana perustamassa kuorma-autoja valmistanutta Mason Truck -yhtiötä, joka oli Durant Motorsin kanssa yhteistyössä. Lisäksi hän perusti lukuisia apuyhtiöitä tukemaan varsinaista emoyhtiötä. Vuonna 1927 yhtiön tuotelinjastossa tehtiin suuria muutoksia. Durantin tuotantolinja suljettiin uusien mallien vaatimien työkalujen asennusta varten ja vuodelle 1928 se alkoi tuottamaan täysin uudistunutta Durantia. Locomobilen ja Rugbyn valmistus jatkui ennallaan kun taas Mason Truckin, Flintin sekä Starin valmistus lopetettiin huhtikuussa 1928. Locomobilen valmistus päättyi vuonna 1929. [lähde? ]
Vuoden 1929 pörssiromahdus vähensi autojen myyntiä ja yhtiön taloudellinen tilanne heikkeni nopeasti. Koska autot eivät tehneet kauppaansa, myyntipisteitä jouduttiin sulkemaan ja Durant Motorsin markkinaosuus pieneni, näin kierre oli valmis. Viimeiset yhtiön valmistamat autot, jotka olivat Durant-merkkisiä, rullasivat linjalta vuonna 1931. Kanadan tytäryhtiö jatkoi vielä toimintaansa nimellä Durant Frontenac, mutta Durant-etuliite poistui käytöstä saman vuoden aikana.
Durant Motorsin perintö

Durant Motorsin samannimistä autoa valmistanut tehdas, Michiganin Lansingissa, Verlinden Avenuella, avattiin vuonna 1920. Durantin valmistuksen päätyttyä ja yhtiön lakattua olemasta, tehdas pysyi tyhjillään vuoteen 1935 asti, jolloin GM osti sen haltuunsa. Aluksi siellä toimi GM:n autokoreja valmistanut Fisher Body -yksikkö, sittemmin se muutettiin Buick-Oldsmobile-Cadillac -tehtaaksi. Se yhdistettiin hallinnollisesti toisen GM:n Lansingissa sijainneen, Oldsmobilen alkuperäisen tehtaan kanssa Lansing Car Assembly -yksiköksi. Lansing Car Assembly muodostui kahdesta erillisestä laitoksesta: autojen koreja valmistaneesta Lansing Car Assembly - Body Shop -yksiköstä joka oli Durantin peruja sekä Lansing Car Assembly - Main Plant -päätehtaasta, jossa tapahtui autojen kokoonpano. Lansing Car Assemblyn vanhempi osa sai alkunsa vuonna 1901, kun Ransom E. Olds perusti sinne autotehtaan. Kun tehdas toukokuun 6. päivänä vuonna 2005 suljettiin, se oli Yhdysvaltain pisimpään toiminnassa ollut autotehdas. Se oli myös General Motorsin viimeinen tehdas, jossa autojen korit valmistettiin toisessa tehtaassa kuin missä auton loppukokoonpano tapahtui. [lähde? ]
Durant Motorsin entinen, New Jerseyn Elizabethissä sijainnut tehdas, toimi lopettamisensa jälkeen yhtenä 1930-luvun ensimmäisistä supermarketeista, jonka jälkeen tiloissa toimi leipomo. Tehdastilat olivat varastokäytössä, kun ne tuhoutuivat tulipalossa joulukuussa 2011. [lähde? ]
William Durant kuoli lähes varattomana, 85 vuoden ikäisenä, vuonna 1947. [lähde? ] Henry Ford kuoli samana vuonna 83 vuoden ikäisenä.
Aiheesta muualla

Wikimedia Commonsissa on kuvia tai muita tiedostoja aiheesta .
Amerikkalaisia Durant Motorsin lehtimainoksia
Durant Motors -aiheisia videoita
1923 Star Station Wagon
1926 Flint Junior Deluxe Coupe
1932 Durant Coupe De Luxe
Edvaldo Valério

| Mitalit> Maa:   Brasilia.Miesten uinti. Olympialaiset  | Mitalit> Maa:   Brasilia.Miesten uinti. Olympialaiset  | Mitalit> Maa:   Brasilia.Miesten uinti. Olympialaiset  | Maa:   Brasilia> Miesten uinti. |
| --- | --- | --- | --- |
|  Pronssia | Sydney 2000 | 4 × 100 m VUV |  |
Edvaldo Valério Silva Filho (s. 20. huhtikuuta 1978 Salvador) on brasilialainen entinen uimari, joka voitti olympiapronssia 4x100 metrin vapaauintiviestissä Sydneyssä 2000, yhdessä Fernando Schererin, Gustavo Borgesin, ja Carlos Jaymen kanssa.
Data General

| Data General |
| --- | --- |

Perustettu:  huhtikuu 1968
Lakkautettu:  1999 [lähde? ]
Kotipaikka:  Westborough, Massachusetts, Yhdysvallat
Toimiala:  elektroniikkateollisuus
Liikevaihto:  1,27 miljardia USD (1986)
Omistaja:  EMC Corporation
Infobox OKVirheellinen NIMI-arvo: 
Data General (DG) oli yksi varhaisista minitietokoneita valmistaneista yrityksistä. 
Yrityksen perustajiin kuulunut Edson D. deCastro lähti Digital Equipment Corporationilta (DEC) ja perusti Data General Corporationin.
Historia

Yritys listattiin pörssiin vuonna 1969 vuotta sen jälkeen kun deCastro aloitti yrityksen. deCastro lähti DEC:ltä mukanaan kaksi muuta insinööriä: Henry Burkhardt ja Richard G. Sogge. Yritykseen liittyi pian myös Herbert J. Richman, joka aiemmin työskenteli Fairchild Semiconductorille.
Data General oli menestyksekäs minitietokoneiden valmistaja aikana jolloin kauppa kävi kuumana: minitietokoneita käytettiin suurtietokoneiden sijaan teollisuuden automaatiossa, laboratorioissa ja monissa muissa kohteissa, joissa suurtietokone olisi liian kömpelö ja kallis. Data General sijoittui minitietokoneiden markkinoilla toiseksi DEC:in jälkeen ja ennen Hewlett-Packardia vuonna 1977.
Yrityksen ensimmäinen tuote oli Data General Nova minitietokone. Yrityksellä oli oma käyttöjärjestelmä Data General RDOS (DG/RDOS) ja ohjelmointikieli Data General Business Basic. [lähde? ]
Yritys valmisti Aviion-sarjan palvelimia (tyyliteltynä AViiON), joissa oli käytössä DG/UX Unix-käyttöjärjestelmä. NUMA-muistiarkkitehtuuria käyttävät suuriin suoritinmääriin (256 suorittimeen saakka) skaalautuvat Aviion-palvelimet olivat yhtiölle menestyksekäs tuote.
EMC Corporation osti yrityksen vuonna 2002.
Tuotteet

Data General Nova
Data General Supernova
Data General Eclipse
Data General microNOVA
Data General-One, kannettava tietokone
Aiheesta muualla

Kuvia tai muita tiedostoja aiheesta Data General Wikimedia Commonsissa
Oral History of Edson (Ed) D. de Castro (PDF) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Data General
Data General Nova, sarjanumero 1.
Käännös suomeksi
Eino Rantanen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. joulukuuta 1904
Syntymäpaikka: Juupajoki
Kuolinaika: 7. elokuuta 1961 (56 vuotta)
Kuolinpaikka: Tammela
Seurat
| Vuodet | Seura | O | (M) |
| 1922–1931 | TKT | – | (–) |
| 1932–1942 | TPV | – | (–) |
| 1943 | Kullervo | – | (–) |
Maajoukkue
| 1925–1938 | TUL | 40 | (–) |
 Seurajoukkueuran tilastot kattavat vain kansalliset sarjat.
Eino Rantanen (15. joulukuuta 1904 Juupajoki – 7. elokuuta 1961 Tammela) oli suomalainen jalkapalloilija ja urheiluvaikuttaja. Rantanen voitti Tampereen Palloveikoissa neljä Työväen Urheiluliiton jalkapallomestaruutta ja edusti TUL:n jalkapallojoukkuetta 40 kansainvälisessä ottelussa. Hän  osallistui myös kolmasti työläisolympialaisiin. Myöhemmin Rantanen toimi muun muassa Eerikkilän urheiluopiston johtajana.
Elämä ja ura > Pelaajana

Juupajoen Korkeakoskella syntynyt Rantanen työskenteli pitkään kenkäteollisuudessa Tampereella. 1920-luvun alussa käynnistyneellä peliurallaan hän edusti TUL:n mestaruussarjassa pelanneita Tampereen Kisatovereita, Tampereen Palloveikkoja ja Helsingin Kullervoa. TPV:ssä Rantanen voitti neljä TUL:n mestaruutta vuosina 1932, 1934, 1938 ja 1940.
Vuosina 1925–1938 Rantanen pelasi Työväen Urheiluliiton jalkapallojoukkueessa 40 kansainvälistä ottelua. Hän oli ensimmäisen kerran mukana, kun TUL kohtasi Helsingissä pelatussa ottelussa Neuvostoliiton. Rantanen osallistui TUL:n joukkueessa myös työläisolympialaisiin vuosina 1925, 1931 ja 1937. Hän on tiettävästi ainoa kaikissa kolmissa työläisolympialaisten kesäkisoissa mukana ollut urheilija.
Elämä ja ura > Urheiluvaikuttajana

1930-luvulla Rantanen toimi TUL:n Tampereen piirin puheenjohtajana ja oli Tampereen kaupungin urheilulautakunnan jäsen. Hän oli myös aktiivisesti mukana sosialidemokraattisen kunnallisjärjestön toiminnassa. 1930-luvun lopussa TUL:n liittovaltuuston pohtiessa SVUL:n kanssa tehtävää yhteistyötä Rantanen kuului sitä vastustaneeseen oppositioon. Liittokokouksissa hän puhui puhtaan työläisurheilun puolesta ja pelkäsi porvarien kanssa tehtävän yhteistyön heikentävän TUL:n aatteellista pohjaa. Rantanen vastusti myös talvisodan jälkeen hyväksyttyä uutta periaateohjelmaa, joka lievensi liiton kantoja.
Vuodesta 1942 lähtien Rantanen työskenteli Helsingissä TUL:n jaostosihteerinä ja 1947 hänet nimitettiin jaostopäälliköksi. Heinäkuussa 1954 Rantanen aloitti Suomen Palloliiton perustaman Eerikkilän urheiluopiston ensimmäisenä johtajana. Hän hoiti tehtävää elokuussa 1961 tapahtuneeseen äkilliseen kuoleemansa saakka. TUL:n ansiomerkkien lisäksi Rantaselle myönnettiin muun muassa SPL:n kultainen ansiomerkki sekä Suomen urheilun kultainen ansioristi.
Dragin/Hellandin kirkko

| Dragin/Hellandin kirkko Drag/Helland kirke |
| --- | --- |
 Kirkko vuonna 2008.
Sijainti:  Hamarøy, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1972
Suunnittelija:  Åge Iversen
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dragin/Hellandin kirkko (norj. Drag/Helland kirke) on Hamarøyn kunnassa Norjassa sijaitseva puinen pitkäkirkko vuodelta 1972.
Aiheesta muualla

Kuvia tai muita tiedostoja aiheesta Dragin/Hellandin kirkko Wikimedia Commonsissa
Bilbo (täsmennyssivu)

Bilbo voi tarkoittaa ainakin seuraavia:
Bilbo Reppuli, J. R. R. Tolkienin luoma kuvitteellinen henkilö ja Hobitti eli sinne ja takaisin -kirjan päähenkilö
Bilbao (baskiksi Bilbo), kaupunki Pohjois-Espanjassa
Theodore G. Bilbo (1877–1947), yhdysvaltalainen demokraattipoliitikko
2991 Bilbo, pikkuplaneetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bilbo”, voi hakea sivunnimihaulla, laajalla sivunnimihaulla tai tekstihaulla.
Dominique Strauss-Kahn

| Dominique Strauss-Kahn |
| --- | --- |

Kansainvälinen valuuttarahaston pääjohtaja
 1.11.2007 – 18.5.2011  
Edeltäjä:  Rodrigo Rato
Seuraaja:  Christine Lagarde
Ranskan talous-, rahoitus- ja teollisuusministeri
 4.6.1997 – 2.11.1999  
Edeltäjä:  Jean Arthuis
Seuraaja:  Christian Sautter
Henkilötiedot
Syntynyt: 25. huhtikuuta 1949 (ikä 75) Neuilly-sur-Seine, Ranska
Tiedot
Puolue:  Sosialistinen puolue (PS)
 Nimikirjoitus
Dominique Strauss-Kahn, usein lyhennetty DSK:ksi,  (s. 25. huhtikuuta 1949 Neuilly-sur-Seine, Ranska) on ranskalainen sosialistipoliitikko. Hän oli teollisuuden- ja ulkomaankaupan varaministerinä Cressonin  ja Bérégovoyn hallituksissa ja talous-, rahoitus- ja teollisuusministerinä 1997–1999 Jospinin hallituksessa.
Strauss-Kahn otti Kansainvälisen valuuttarahaston (IMF) pääjohtajan tehtävän vastaan lokakuussa 2007 ja ilmoitti 18.5.2011 eroavansa tehtävästä skandaalin vuoksi "suojellakseen valuuttarahastoa". Hän sai 175 000 euron erorahan, eläkkeen ja muita korvauksia.